Għaqda Mużikali San Ġużepp Fis-27 ta' Jannar 1812, f' kuntratt li sar bejn Indri Xuereb, il- prokuratur tal- knisja u Don Filippo Castagna, Gvernatur t' Għawdex, ittieħdet biċċtejn art quddiem u wara l-knisja biex issir pjazza u ħtiġijiet oħra. Fis-sena 1820 tlestiet il-Knisja tal-Madonna ta' Loretu. Tbierket fid-9 ta' Settembru 1820 mill-- Kappillan tan-' Nadur Dun Anton Scasciato. Malli tlestiet, il-knisja saret viċendarja. L-attendenza tal-pubbliku kienet akbar il-Ħadd ta' wara ċioe fis-16 ta' Settembru meta saret l-ewwel festa tal-Madonna ta' Loretu. Ftit tax-xhur qabel, fis-16 ta' April, tlesta lampier kbir tal-fidda maħdum 'a martello' mill-imgħallem arġentier Saverio Cannataci. Dan qam 561 skud li ġew imħallsa minn ċertu Franġisk Mercieca. Fl-10 ta' Mejju 1825 saret il-qanpiena l-fustanija li fiha piż ta' 440 ratal. Din il-qanpiena ġiet maħduma mill-brunżar stranġier Ferdinando Leotta. Fuq il- qanpiena nsibu isem Franġisk Mercieca li għamel tajjeb għaliha. Il-qanpiena ġiet imbierka fit-30 ta' Mejju mill-Isqof Fra Don Ferdinando Mattei li taha l-ismijiet Loreta, Antonia u Francesca. Dsatax-il sena wara li nbniet l-Knisja nbena kampnar billi sa dak iż-żmien kienet għadha mingħajru. Bnieh ċertu bennej jismu Ġużepp (l-ebda kunjom speċifikat) minn Ħaż-Żabbar, Malta. Kif ix-xogħol kien fi stadju avvanzat, il-bennej induna li ġej sproporzjonat ħafna. L-imgħallem ħatt kollox u bnieh mill-ġdid. L-ispiża għalhekk laħqet 500 skud li minnhom Franġisk Mercieca ħareġ 100 skud filwaqt li l-poplu Għajnselmiż ħareġ 400 skud. Fis-sena 1848 twaqqa' t-Torri Gardez, li kien inbena mill-Gran Mastru Martinu Gardez. Il-ġebel tiegħu ntuża biex inbena l-pont fit-triq mill-Imġarr għal Għajnsielem. Fl-1 ta' April 1855 Għajnsielem inqata' min-Nadur usar parroċċa. L-Arċisqof Publiju Maria Sant ħareġ l-Editt tat-twaqqif tal-parroċċa fit-30 ta' Marzu 1855. L-Editt inqara f'Għajnsielem dakinhar stess.Isiru 27 qabar fis-sagristija u fil-knisja. Skond id-Devot ta' Marja, il-Kappillan Dun Anton Cauchi bierek ċimiterju 'maġenb il-knisja'. Twaqqfet il-Funtana ta' Le Marchant, taħt il-blatintu nieżel ix-Xatt. F'din is-sena ġew ivvotati £106 biex jinbena pont fil-wied ta' Simirat. Ġiet ordnata l-istatwa titulari tal-Madonna ta' Loretu minn Marsilja mingħand id-ditta Gallard et Fils wara li Għajnsielem kien meħlus mill-marda tal-kolera. F'anqas minn sena tlestiet l-istatwa artistika tal-Madonna ta' Loretu li qamet 430 skud. Din l-istatwa ġiet imbierka fl-14 t' Ottubru mill-Kanonku tal-Kattidral t' Għawdex Dun Gejtanu Bondi. Bdiet titkabbar il-knisja parrokkjali. L-ewwel ġebla tqiegħdet fit-28 ta' Ottubru 1867. Ix-xogħol tlesta fis-sena 1868. Għall-aħħar tas-sena 1868 inbnew iż-żewġ kampnari. Infetħet l-Iskola Primarja tas-Subien u dik tal-Bniet. L-ewwel surmast kien is-Sur Lorenzo Vassallo u l-ewwel sinjora kienet Miss Margerita Micallef. Sena: 1879 Fil-25 ta' Mejju 1879 statwa tal-Madonna ta' Lourdes tqiegħdet fil-blat faċċata tal-baħar. Tbierket mill- Isqof Pietru Pace fit-3 ta' Ġunju 1883. Fis-17 ta' Jannar tpoġġiet il-qanpiena l-kbira li nħadmet mill-bronżar Giuliano Cauchi minn Bormla. Din tiżen madwar 830 ratal u swiet 1350 skud Ġew ivvotati £104 biex tinbena għassa fix-Xatt l-Aħmar. Ġew ivvotati £30 għal xogħol u tiswijiet f'Government House ħdejn Chambrai. Fl-10 ta' Ġunju 1888 l-Isqof Pietru Pace poġġa l-ewwel ġebla tas-Santwarju ta' Lourdes. Ġew ivvotati £40 biex jinġieb arloġġ u jitqigħed fil-faċċata tal-knisja parrokkjali. Oriġinarjament dan l-arloġġ kellu jeħel fil-Pumping Station tax- Xatt għall-kumdità tal-baħrin u tas-sajjieda iżda l-Kappillan Pietru Pawl Galea indaħal u talab lill-Gvern biex l-arloġġ jitpoġġa fil-Knisja għax kif irraġuna hu, is-sajjieda kollha jgħixu qrib il-Knisja uallura jkun aktar prattikabbli jekk dawn jisimgħu l-arloġġ idoqq qrib tagħhom u jkunu jistgħu jbakkru għax-xogħol. Jitlesta l-kwardu tal-Madonna tar-Rużarju, xogħol il-pittur Giuseppe Cali, u li ġie mħallas minn Mikiel Mercieca Fit-22 ta' Novembru 1899 il-Patrijiet Minuri l Franġiskani (magħrufa $ wkoll bħala Ta' Ġieżu) ġew Għawdex. Qagħdu 7 fid-dar 'Ta' Gliex', li kienet tinsab fit-triq li tieħu għan-Nadur. 77 Fl-24 ta' Marzu 1900 dar tiegħu li llum tinsab użata bħala ħanut tax-xorb fil-bidu ta' Triq Ħamri mal-Pjazza tad-Dehra llum magħruf bħala tal-Bjanker (Blue Anchor). F'Settembru tas-sena 1901 beda x-xogħol tal-bini tal-Kunvent Ta' Sant Antnin. Ix-xogħol intemm f'inqas minn sena. Il-Kappilan Aquilina bena d-Dar Parrokkjali ġol- Pjazza u fejn fiha bdew joqgħodu l-Kappillani. Dak iż-żmien swiet Lm249, somma kbira dakinhar Instab qabar tal-qedem fl-inħawi magħrufa bħala 'Il-Ħabel tal-Bur'. L-oġġetti misjuba ġew mogħtija lill-Mużew mir-Rev.F.Cassar. Fis-17 ta' April l-Isqof Ġiov M. Camilleri ħabbar konkors għall-Kappillan tal-paroċċa t' Għajnsielem. Il-favorit kien il-Kan Dun Martin Camilleri min- Nadur. Iżda n-nies ta' Għajnsielem ma kinux kuntenti b'dan il-kandidat, għax kienu jaħsbu li fi żmien qasir dan kellu ċans kbir li jilħaq Arċipriet tan-Nadur. Ġie rrakkomandat Dun Franġisk Mizzi mill-Għarb li kien iservi ta' Viċi-Parroku f'Kerċem. Il-Kappillan il-ġdid ħa l-pussess tiegħu fil-5 ta' Settembru, ġimgħa qabel il-festa titulari. Kien saċerdot eżemplari u predikatur mill-aqwa. Hu dam imexxi l-paroċċa għal 39 sena sħaħ. Il-kappillan Mizzi ordna statwa ta' San Ġużepp għand id-ditta Galard ta' Marsilja u qamet Lm24. Din l-istatwa sabiħa waslet Malta fid-29 ta' Diċembru mal-vapur Franċiż 'Cartage' wara grigalata qawwija. L-istatwa waslet Għawdex fuq id-dgħajsa tal-Latini tal-patrun Tonv Scicluna tad- Diradir fit-3 ta' Jannar 1911 Ġew ivvotati £100 biex issir triq ġdida bejn Triq il-Għajn u Triq Simirat. Fl-1 ta' Ottubru 1915 fetaħ il-MUSEUM tal-bniet. Bhala superjura tpoġġiet Loreta Vella. Fuq inizjattiva tal-Kappillan Mizzi, l-istatwa tal- Madonna ta' Loretu ġiet indurata. Saru wkoll xi modifikazzjonijiet żgħar. Oriġinarjament, il-libsa tal-Madonna kienet lixxa u sħaba taħt riġlejha ma kellhiex. Inqalgħet ukoll polemika għax waqt li l-Kappillan Mizzi xtaq li l-Madonna tkun indurata bil-kulur, il- poplu xtaq li tkun indurata bid-deheb. Meta talab parir mill-Arċipriet tan-Nadur, dan qallu hekk: 'Forsi jekk tagħmilha kif tixtieq int tiġi isbaħ iżda għamilha kif jixtieq il-poplu.' L-istatwa ġiet meħuda Malta għand Franġisk Coleiro tal-Belt Valletta. Ix-xogħol qam Lm50. L-istatwa waslet lura fis-26 t' Awwissu. Il-Kappillan Dun Franġisk Mizzi, b'żewġ kuntratti fl-Atti tan-Nutar Paolo Carbonaro tas-6 t'April u n-Nutar Angelo Cauchi tal-20 ta' Mejju u 11 t'April, akkwista ''dominju utli' in perpetwu fuq biċċa art 'Tal-ġnien' u ''Tal-Borg' kejl 6 tmiem, 3 sigħan u 7 kejliet, biex jibni knisja parrokkjali ġdida, peress li dik eżistenti saret insuffiċjenti biex taqdi lir-raħal. W.C.F.Roberson, Uffiċċjal tal-Gvern, ta l-kunsens tiegħu fit-2 ta' Settembru. Il-kmamar tal-Marine Police Station tax-Xatt l-Aħmar mhumiex jintużaw aktar bħala Għassa. ħarġu l-offerti biex jinkrew. Ġew ivvotati £1000 biex tiġi rimodellata t-triq prinċipali li minn Għajnsielem tieħu għan-Nadur. Ix-xogħol fuq din it-triq dam sejjer ħafna snin. L-Isqof Mikiel Gonzi poġġa l-ewwel ġebla tal-knisja parrokkjali l-ġdida fl-14 ta' Settembru. Fil-25 ta' Mejju infetħet id-Dar ta' San Ġużepp mill- Gvernatur Sir Walter Congreve u tbierket mill-Isqof Mikiel Gonzi. Fis-sena 1928, b'inizjattiva ta' Mons. Ġużeppi De Piro, ingħata bidu għat-twaqqif ta' banda fid-Dar ta' San Ġużepp. Din ħadet l-isem ta' ''St.Joseph Band' u bi żmien saret il-Banda San Ġużepp t'Għajnsielem. Għaqda Mużikali San Ġużepp Nhar is-17 ta' Mejju 1931 folla mdaqqsa ta' nies inġabret fil-bitħa tal-Istitut biex tara u tisma' d-debutt ta' din il-Banda, il-Banda San Gużepp. F'din l-ewwel dehra tagħha fost diversi biċċiet ta' mużika, il-Banda daqqet l-'Omaggio al Superiore Mons. De Piro', xogħol tas-Surmast Mikiel Farrugia. Kien mistħoqq u jixraqlu li l-ewwel noti li jindaqqu jkunu f'ġieħ il-Fundatur tal-Banda u b'kompożizzjoni tas-surmast direttur li għallem lil din il-Banda sabiex iddoqq fil-pubbliku. Kien Mons. De Piro stess li fetaħ din iċ-ċerimonja b' diskors ta' awgurju lill-Banda l-ġdida. Il-Gvernatur, fl-indirizz tiegħu fl-okkażjoni tal- Ftuħ tal-Ewwel Sessjoni tar-Raba' Leġislatura, qal li l-pazjenti tal-moħħ inkurabbli se jibdew jintbagħtu mill-isptar ta' Malta għal Chambrai u hekk isir 'asvlum' mill-proprjeta' tal-Gvern li tinsab f'Forti Chambrai. Dan peress li f'Malta ma hemmx postijiet biżżejjed. Ġew ivvotati £88 sabiex f'Font Chambrai titlesta akkomodazzjoni għall-pazjenti b'mard kroniku, li kienu 100 raġel u 100 mara. Ġew ivvotati 2,500 taħt il-Public Works Dept. biex isir ix-xogħol meħtieġ ħalli l-bini eżistenti jinbidel f'Wards, Blokk ta' Amministrazzjoni, Kċina , Kwartieri Residenzjali għas-sorijiet u għat-tobba. Somma ta' 1673 lira intefqet biex l-isptar jiġi fornut b' dak kollu meħtieġ. Fit-23 ta' Diċembru 1934 l-Isqof Mikiel Gonzi bierek iċ-ċimiterju t'Għajnsielem. Ġew ivvotati £3000 biex l-elettriku jitwassal sa Forti Chambrai. Dan ix-xogħol dam għal xi snin. Għajnsielem F.C beda uffiċċjalment il-karriera tiegħu. Għajnsielem kellu t-team tiegħu ftit wara l-Ewwel Gwerra Dinjija. Il-fundaturi huma Carmelo Mallia u Fr. Bernard Hersev. Fis-6 ta' Awwissu tlestiet il-kappella taċ-ċimiterju t'Għajnsielem. - Fis-sena 1937 id-Dar ta' San Ġużepp bdiet toħroġ l-Almanakk tagħha. - Fis-27 ta' Ġunju 1937 infetħet il-fergħa tal-irġiel tal-Azzjoni Kattolika. F' Chambrai, ġew ivvotati £196 biex tissewwa l-Polvrista. Ittieħdet kwantità kbira ta' ħamrija u sar xogħol fl-Old Married Quarters sabiex dan isir Leprosv Hospital. Inbniet kappella u tela' ħajt ta' 500 pied biex jifred dan l-isptar mill-Isptar tal-Moħħ. Fid-9 ta' Diċembru inġabu hawn 15-il pazjent, 13-il raġel u 2 nisa. Biex ipoġġu l-lebbrużi f'Chambrai ntefqu £1,099. Ġew ivvotati £270 biex jitwassal l-elettriku f'Għajnsielem. Ix-xogħol beda. Fit-29 ta' Jannar 1942 ajruplan tal-għadu tefa' xi bombi fuq Għajnsielem. Fost l-oħrajn intlaqtet id-dar 112 Triq ħamri u mietu ħames membri tal- familja Grech li kienet toqgħod hemm, filwaqt li tlieta oħra sfaw feruti. Fil-25 ta' Awwissu 1946 tpoġġiet l-ewwel ġebla ta' Lourdes Home. Fid-29 ta' Settembru 1946 l-Isqof Ġużeppi Pace bierek id-Dar u l-iskola tas-sorijiet Terzjarji Agostinjani. Amabile Cauchi MP ġie elett għall-ewwel darba fil- parlament mal-Jones's Gozo Partv. Nhar is-Sibt, 30 t'Ottubru tal 1948, luzzu mgħobbi bil-passiġġieri, fosthom żewġ pulizjotti u mara, flimkien ma' żewġ membri tal-ekwipaġġ telqu mill-Marfa għal Għawdex, minkejja l-maltemp u l-baħar qawwi bil- konsegwenza li kienu biss erbgħa li rnexxielhom isalvaw, billi għamu sal- kosta. Fid-19 ta' g Settembru 1953 parti miċ-ċimiterju tal-Ingliżi f'Forti Chambrai ġiet mgħoddija mill-Gvern Malti lill-parroċċa ta' Għajnsielem. Il-pjazza l-ġdida ta' Għajnsielem tissemma' ''Apparition Square' jew 'Pjazza tad-Dehra''. Fis-sena 1956 twaqqfet l-istamperija tal-istitut ta San Ġużepp. Kien jisimha 'Orphans ' Press' dikli Ilum tissejjaħ ''Gozo Press'. Fl-14 t' April, jiġi stabbilit l-ewwel Kunsill Ċiviku għal Għawdex. Fl-4 ta' Ġunju saru l-elezzjonijiet u Għajnsielem eleġġa sitt kandidati li kienu Dumink Scicluna, li ġab l-aktar voti, Ġużeppi Cauchi, Anthonv Grech, Publius Scicluna, Amabile Xuereb u Karmenu Agius. Ġużeppi Cauchi ġie elett sabiex jirrappreżenta lil Għajnsielem f'dan il-Kunsill Ċiviku t' Għawdex. Fil-11 ta' Settembru bdiet tintuża l-Isola Primarja l-ġdida ta' Għajnsielem. Fis-17 ta' April il-Prim Ministru Ġorġ Borġ Olivier fetaħ uffiċċjalment il-Belvedere f'tarf Triq Ħamri. F' Mejju Ġużeppi Attard flimkien ma' dilettanti oħrajn ħadmu bis-sħiħ sabiex jagħtu ħajja ġdida lill- Banda San Ġużepp. Dawn għamlu talba formali lid-direttur tal-Istitut għall-użu tal-istess istitut u l-istrumenti qodma tas-soċjetà. Ġużeppi Farrugia nħatar bħala s-Surmast Direttur Fis-6 ta' Awwissu 1969 l-Amministratur Appostoliku Nikol Cauchi bierek il-plaving field 'Kennedv Park'. Fil-15 ta' Frar 1970 il-Prim Ministru Ġorġ Borġ Olivier inawgura l-plaving field t'Għajnsielem. Għajnsielem F.C. jirbaħ l-ewwel kampjonat tiegħu. Jibdew is-snin tad-deheb fejn Għajnsielem F.C. jirbħu ħames leagues konsekuttivi. F'dan l-staġun, Għajnsielem F.C. qatt ma tilfu partita u ġew draw darba biss. Joħroġ l-ewwel edizzjoni tal-magazine Black and White. Fis-sena 1971 tlesta l-football ground t'Għajnsielem li sar fuq inizjattiva ta' Dun Karm Cassar. Il-ground issemma għalih. Fl-aħħar ġranet ta' Marzu 1974 tlestiet il-koppla tal-knisja parrokkjali l-ġdida. Imbagħad, fil-25 ta' Awwissu tal-istess sena, tpoġġa s-salib fuq il-lanterna. Il-Banda San Ġużepp tibda l-bini ta' każin ġdid. Fil-5 t' April, Dun Ġużepp Zerafa jilħaq it-tieni Arċipriet tal-parroċċa u l-għaxar kappillan. Minnufih beda x-xogħol fuq l-invjar tal-Knisja. Forti Chambrav tingħata b' ċens ta' 99 sena lin- negozjant Taljan Roberto Memmo. Il-gvern żamm 4994 tal-ishma. Forti Chambrav kellu jiġi żviluppat f'żona residenzjali u turistika. Sfortunatament Roberto Memmo iltaqa' ma' problemi finanzjarji kbar u dan il-pjan beda iżda waqaf wara biss ftit xhur. Fid-19 ta' Marzu, saret l-ewwel elezzjoni tal- Kunsilli Lokali. Ivvutaw 1164 u ġew eletti Francis Cauchi, Charles Spiteri, Paul Austin Stellini, Joseph Camilleri u Imperio Portelli. Fis-6 t' April, Francis Cauchi ġie elett bħala l-ewwel Sindku t'Għajnsielem. Is-Sibt, 20 t' Awwissu, Għajnsielem F.C. inawguraw uffiċċjalment il-Każin il-ġdid li qiegħed maġemb il-Knisja. Dan inbena ġo parti mill-ground ta' Dun Karm Cassar. Ġiet inawgurata l-Pjazza tad-Dehra li ngħatat dehra ġdida mill-Kunsill Lokali wara li l-istess Kunsill ingħata għajnuna ta' Lm10,000 mill-Gvern Ċentrali. Fl-1 ta' Lulju, twieldet l-website Għajnsielem. com. Il-festa tal-Madonna ta' Loretu tiġi trasmessa Għaqda Mużikali San Ġużepp live għall-ewwel darba fuq l-Internet. F' Awissu bdew in-negozjati għal ftehim ta' ġemellaġġ bejn Għajnsielem u Tolfa. Il-ftehim tal-ġemellaġġ ġie ffirmat sena wara meta delegazzjoni ta' 50 persuna minn Għajnsielem marret Tolfa. Wara snin ta' staġnar, l-ishma ta' Forti Chambrai jgħaddu minn Roberto Memmo għal Michael Caruana magħruf bħala 'Tal-Billi'. Ix-xogħol ta' żvilupp ijkompli minnufih. Fl-20 t' Awwissu, l-Istatwa tal-Madonna ta' Loretu ġiet indurata bid- deheb. Kif tlesta x-xogħol, mijiet ta' Għajnselmiżi marru 'Ta Pinu' fejn akkumpanjaw l-Istatwa Titulari għall-Kappella ta' Lourdes. L-għada, l-istatwa ttieħdet fil-Knisja t' Għajnsielem. Għajnsielem F.C. jirbħu l-league, is-sitt titlu wara stennija ta' 30 sena. Isiru ċelebrazzjonijiet kbar fir- raħal Fl-10 ta' Diċembru, il-Kan. Frankie Bajada jilħaq it- tielet Arċipriet u 'l ħdax il-Kappillan t'Għajnsielem Fil-5 t' Awwissu, Radju Lauretana beda jxandar fuq il-frekwenza 96.5FM. L-ewwel direttur tal- istazzjon ikun Lelio Spiteri. Il-poplu t'Għajnsielem kien ilu snin twal joħlom li jkollu stazzjon tar-radju u għalhekk kien ferm ġeneruż u entużjast meta ra din il-ħolma ssir realtà. L-art magħrufa bħala Ta' Passi titnaddaf minn diversi voluntiera u tinbidel f'Presepju Ħaj għal żmien il-Milied. Eluf ta' Maltin u Għawdxin jżuru din l-attrazzjoni unika. Informazzjoni meħuda minn għajnsielem.com, Il-Ħajja f'Għawdex, 'Ħwejjeġ li rajna' ta' A. Gauci u Ġrajjiet il-parroċċa f'Għajsnielem ta' G. Zerafa.